PREDKLADACIA SPRÁVA

	Na pozvanie nemeckého spolkového kancelára Gerharda Schrdera sa dňa 18.8.2002 uskutočnilo stretnutie krajín postihnutých záplavami. Na summite sa zúčastnili predstavitelia Nemecka, Českej republiky, Rakúska, Slovenskej republiky, Európskej komisie a zástupca predsedníckej krajiny Európskej únie (Dánsko). Slovenskú delegáciu  zastupovali predseda vlády Mikuláš Dzurinda a minister zahraničných vecí SR Eduard Kukan.  
	Počas stretnutia boli prediskutované otázky odstránenia následkov povodní a financovania. Výsledkom celého stretnutia bolo zhrnutie všetkých príspevkov účastníkov do deviatich bodov, na základe ktorých bude v EÚ prebiehať konkretizácia príslušných opatrení.